vYHODNOTENIE medzirezortného pripomienkového konania

Program stability Slovenska na roky 2008 až 2012 

Spôsob pripomienkového konania	
skrátené	

Počet vznesených pripomienok, z toho zásadných	
50 / 0	

Počet vyhodnotených pripomienok	
50	

	

Počet akceptovaných pripomienok, z toho zásadných	
27 / 0	

Počet čiastočne akceptovaných pripomienok, z toho zásadných	
1 / 0	

Počet neakceptovaných pripomienok, z toho zásadných	
22 / 0	

	

Rozporové konanie (s kým, kedy, s akým výsledkom)	

Počet odstránených pripomienok	

Počet neodstránených pripomienok	

Sumarizácia vznesených pripomienok podľa subjektov
Č.	
Subjekt	
Pripomienky do termínu	
Pripomienky po termíne	
Nemali pripomienky	
Vôbec nezaslali	

1.	
Ministerstvo kultúry Slovenskej republiky	

x	

2.	
Ministerstvo obrany Slovenskej republiky	
1 (1o,0z) 	

	

3.	
Ministerstvo výstavby a regionálneho Slovenskej republiky	

x	

4.	
Ministerstvo školstva Slovenskej republiky	

x	

5.	
Úrad vlády Slovenskej republiky	
	
1 (1o,0z)	

6.	
Ministerstvo zdravotníctva Slovenskej republiky	

x	

7.	
Ministerstvo spravodlivosti Slovenskej republiky	

x	

8.	
Ministerstvo zahraničných vecí Slovenskej republiky	
1 (1o,0z)	

	

9.	
Najvyšší kontrolný úrad Slovenskej republiky	
7 (7o,0z)	

	

10.	
Ministerstvo dopravy, pôšt a telekomunikácií Slovenskej republiky	

x	

11.	
Ministerstvo životného prostredia Slovenskej republiky	

x	

12.	
Národný bezpečnostný úrad	

x	

13.	
Ministerstvo vnútra Slovenskej republiky	

x	

14.	
Ministerstvo práce, sociálnych vecí a rodiny Slovenskej republiky	
20 (20o,0z)	

	

15.	
Národná banka Slovenska	
14 (14o,0z)	

	

16. 	
Ministerstvo hospodárstva Slovenskej republiky	

	
x	

17. 	
Ministerstvo pôdohospodárstva Slovenskej republiky	
5 (5o,0z)	

	

18.	
Úrad pre reguláciu sieťových odvetví	

x	

19.	
Podpredseda vlády SR pre vedomostnú spoločnosť, európske záležitosti, ľudské práva a menšiny	
	
1 (1o,0z)	

	
SPOLU	
48 (48o,0z)	
2 (2o,0z)	
10	
1	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	

O – obyčajná	
A – akceptovaná	

Z – zásadná	
N – neakceptovaná	

ČA – čiastočne akceptovaná	

Subjekt	Pripomienka	Typ	Vyhodnotenie	Spôsob vyhodnotenia	
MO SR 	k návrhu uznesenia: 
Nakoľko Program stability Slovenskej republiky má pre vládu SR záväzný charakter odporúčame, aby bol materiál a termín jeho predloženia Európskej komisii uvedený v bode B.1. návrhu uznesenia vlády SR upravený v nadväznosti na avizovanú revíziu prognózy makroekonomických ukazovateľov zverejnených Inštitútom finančnej politiky MF SR vo februári 2009 . 
V tejto súvislosti uvádzame, že už pôvodný termín predloženia dokumentu Európskej komisii 1. december 2008 bol posunutý v dôsledku vplyvu finančnej krízy na reálnu ekonomiku Slovenska a potreby prehodnotenia vývoja makroekonomického prostredia, takže aj v súčasnosti nami odporúčaný odklad termínu predloženia materiálu sa javí ako opodstatnený a zdôvodniteľný, najmä z dôvodu obtiažnosti stanovenia čo najrealistickejšej východiskovej základne pre prognózy vplyvom neustále meniaceho sa vývoja makroekonomického prostredia. 	O 	N 	Neakceptuje sa. Ministerstvo financií si uvedomuje neistotu spojenú s ekonomickým vývojom, napriek tomu by sa najbližšia aktualizácia makroekonomických prognóz mala uskutočniť v riadnom termíne v júni 2009. Keďže program stability by mal byť predložený Európskej komisii v najkratšom možnom termíne, z tohto dôvodu nie je priestor na zapracovanie uvedenej aktualizácie prognóz MFSR.  Zároveň z tohto dôvodu bol do programu stability zaradený aj pesimistický scenár vývoja ekonomiky, ktorý predpokladá pokles ekonomiky vo výške 1,0% v roku 2009.  Je potrebné dodať, že podobnej situácii čelia aj ostatné krajiny EÚ, tie však už odovzdali príslušné dokumenty (programy stability resp. konvergenčné programy) Európskej komisii.	
ÚRSO 	Odoslané bez pripomienok 
Odoslané bez pripomienok 	O 			
NBÚ 	Odoslané bez pripomienok 
Odoslané bez pripomienok 	O 			
MPSVR SR 	na strane 3  
v 3. bodke v 4. riadku žiadame upraviť text takto: „... v dokumente „Plán hospodárskej obnovy Európy“ z 26. novembra 2008 a schválené Európskou radou ...“, 	O 	A	Text bol upravený v zmysle pripomienky.	
MPSVR SR 	na strane 8 
pod nadpisom 1.5 v 1. odseku v 1. a 5. riadku slovo „vláda“ napísať s malým začiatočným písmenom, 	O 	A	Text bol upravený v zmysle pripomienky.	
MPSVR SR 	na strane 8 
pod nadpisom 1.5 v 1. odseku v 7. riadku namiesto „s nízkymi platmi“ uviesť „s nízkymi príjmami“,  	O 	A	Text bol upravený v zmysle pripomienky.	
MPSVR SR 	Na strane 9 
v tabuľke žiadame zmeniť text takto: v riadku č. 6 „Zjednodušenie legislatívnych podmienok pre vytváranie a udržanie sociálnych podnikov s dôrazom na vytváranie obecných sociálnych podnikov.“, 	O 	A	Text bol upravený v zmysle pripomienky.	
MPSVR SR 	Na strane 9 
v tabuľke žiadame zmeniť text takto: v riadku č. 8 „Príspevok ku mzde zamestnancom, ktorí boli doteraz nezamestnaní a sami si našli zamestnanie“, 	O 	A	Text bol upravený v zmysle pripomienky.	
MPSVR SR 	Na strane 9 
v tabuľke žiadame zmeniť text takto: v riadku č. 9 „Zvýšenie príspevku na dochádzku za prácou mimo miesta trvalého bydliska“, 	O 	A	Text bol upravený v zmysle pripomienky.	
MPSVR SR 	Na strane 11 
text v 6. opatrení žiadame upraviť takto: 
Zjednodušenie legislatívnych podmienok pre vznik a zachovanie sociálnych podnikov dočasným uvoľnením hlavných podmienok pre priznanie postavenia sociálneho podniku pre fyzické a právnické osoby, a pre právnické osoby, ktoré sú obcou, samosprávnym krajom, združením obcí, združením samosprávnych krajov a u právnickej osoby, ktorej zakladateľom alebo zriaďovateľom je obec alebo samosprávny kraj. Medzi dočasne zrušené podmienky pre priznanie postavenia sociálneho podniku patrí najmä zrušenie povinnosti použiť najmenej 30 % zisku na vytváranie nových pracovných miest. Naďalej zostala povinnosť zamestnávať najmenej 30 % znevýhodnených zamestnancov z celkového počtu zamestnancov, ale je možné v rámci stanoveného podielu zamestnávať aj iných uchádzačov o zamestnanie. Medzi znevýhodnených uchádzačov o zamestnanie patria absolventi škôl, dlhodobo nezamestnaní a zdravotne postihnutí občania. Príspevok pre sociálne podniky na znevýhodneného zamestnanca počas prvých 12 kalendárnych mesiacov je najviac 472 EUR a počas nasledujúcich 12 kalendárnych mesiacov najviac 408 EUR mesačne. 
 	O 	A	Text bol upravený v zmysle pripomienky.	
MPSVR SR 	Na strane 11 
text v 7. opatrení žiadame upraviť takto: 
Mesačný príspevok na podporu udržania zamestnanosti zamestnávateľovi, ktorý obmedzí na prechodné obdobie svoju prevádzkovú činnosť tak, že nebude zamestnancom prideľovať prácu v rozsahu najmenej 4 % ustanoveného týždenného pracovného času, a preto mu bude poskytovať náhradu mzdy, ktorá presahuje 60 % pôvodnej mzdy. Príspevok je poskytovaný zamestnávateľovi vo výške odvodov platených zamestnávateľom a zamestnancom z náhradnej mzdy v maximálnej výške 339 EUR za mesiac. Zamestnávateľ následne z príspevku prepláca zamestnancovi odvody platené zamestnancom. Príspevok sa poskytuje najviac v rozsahu 60 kalendárnych dní v kalendárnom roku.  	O 	A	Text bol upravený v zmysle pripomienky.	
MPSVR SR 	Na strane 15 
pod nadpisom II.2 v 1. odseku v 5. riadku namiesto „... s rovnakým obdobím predchádzajúceho roka ...“ uviesť „... s predchádzajúcim rokom ...“, 	O 	A	Text bol upravený v zmysle pripomienky.	
MPSVR SR 	Na strane 15 
pod nadpisom II.2 v 2. odseku v 4. riadku namiesto „... pracovný trh.“ uviesť „ ...trh práce.“, 	O 	A	Text bol upravený v zmysle pripomienky.	
MPSVR SR 	Na strane 11 
text v 10. opatrení žiadame upraviť takto: 
Príspevok pre samostatne zárobkovo činné osoby (SZČO), ktoré boli 3 mesiace v evidencii uchádzačov o zamestnanie a poberali dávku v hmotnej núdzi alebo, ktoré boli 3 mesiace v evidencii uchádzačov o zamestnanie a pôsobia v oblasti spracovania a obchodovania s poľnohospodárskymi výrobkami. Príspevok sa viaže na podmienku, aby SZČO vykonávala činnosť ďalších 24 mesiacov. Mesačný príspevok je vo výške 41 EUR, čo zodpovedá odvodom SZČO odvádzaným pri minimálnej mzde (296 EUR v roku 2009). Príspevok na zdravotné poistenie je poskytovaný 22 mesiacov od začiatku vykonávania činnosti a príspevok na sociálne poistenie vo výške 108 EUR počas 19. až 22. mesiaca.  	O 	A	Text bol upravený v zmysle pripomienky.	
MPSVR SR 	Na strane 12 
text v 11. opatrení žiadame upraviť takto: 
Príspevok na novovytvorené pracovné miesta pre uchádzača evidovaného ako nezamestnaného aspoň 3 mesiace. Mesačný príspevok je najviac do výšky polovice mzdy nového zamestnanca, ale menej než 142 EUR v bratislavskom kraji a menej než 284 EUR v ostatných krajoch. Zamestnávateľ musí novovytvorené pracovné miesto zachovať aspoň 12 mesiacov.  	O 	A	Text bol upravený v zmysle pripomienky.	
MPSVR SR 	Na strane 31 
v poslednom odseku v 1. riadku upraviť text takto „Výpadok v exporte ...“, 	O 	A	Text bol upravený v zmysle pripomienky.	
MPSVR SR 	Na strane 39 
v 3. ods. v 3. riadku uviesť úplný názov takto „... Národný program reforiem SR na roky 2008 – 2010.“, 	O 	A	Text bol upravený v zmysle pripomienky.	
MPSVR SR 	Na strane 16 
v boxe č. 1 v 1. bodke v 2. riadku doplniť slová takto „... a tak bude celkový vplyv čistého exportu na rast HDP...“, 	O 	A	Text bol upravený v zmysle pripomienky.	
MPSVR SR 	Na strane 31 
k tabuľke poznamenávame, že zmenu hodnoty v prognóze hrubých investícií nie je možné porovnať so základným scenárom, pretože základný scenár neuvádza prognózu vývoja hrubých investícií, ale len prognózu vývoja hrubých fixných investícií. Táto poznámka platí pre všetky scenáre vývoja uvedené v kapitole IV., 	O 	A	Text bol upravený v zmysle pripomienky.	
MPSVR SR 	Na strane 11 
text v 8. opatrení žiadame upraviť takto: 
Príspevok pre nových zamestnancov, ktorí boli poberateľmi dávky v hmotnej núdzi, boli vedení v evidencii uchádzačov o zamestnanie najmenej 3 mesiace, sami si našli zamestnanie a ich hrubá mesačná mzda nepresahuje 304 EUR. Mesačný príspevok je vo výške 153 EUR v prvom roku zamestnania a približne vo výške 77 EUR v druhom roku.  	O 	A	Text bol upravený v zmysle pripomienky.	
MPSVR SR 	Na strane 11 
text v 9. opatrení žiadame upraviť takto: 
Zvýšenie príspevku na dochádzku do zamestnania mimo miesta trvalého bydliska alebo mimo okresu trvalého bydliska s preferenciou poskytovania vyššieho príspevku pri dochádzke za prácou na kratšie vzdialenosti. Zdvojnásobenie maximálnych sadzieb pre vzdialenosti do 120 km a zvýšenie sadzieb o približne 50 % pri vyšších vzdialenostiach. Príspevok na dochádzku je pri vzdialenosti do 120 km zvýšený z 63 EUR na 110 EUR; poskytuje sa najviac 12 mesiacov.  	O 	A	Text bol upravený v zmysle pripomienky.	
MPSVR SR 	Na strane 54 
v prílohe č. 2 v 9. riadku tabuľky, kde text hovorí o priemernom raste zamestnanosti podľa VZPS, avšak údaje sú v metodike podľa ESA 95 a nie sú v súlade s inými tabuľkami, kde sa uvádzajú údaje v ESA 95.  	O 	A	Tabuľka bola upravená o údaje zamestnanosti podľa VZPS, teda v súlade s textom.	
MPSVR SR 	Na strane 39 
v boxe č. 10 v 1. riadku upraviť text takto „.. na nový cyklus lisabonskej stratégie ...“,  	O 	A	Text bol upravený v zmysle pripomienky.	
MZ SR 	Odoslané bez pripomienok 
Odoslané bez pripomienok 	O 			
MZV SR 	Vlastný materiál II.3 
Vzhľadom na súčasný vývoj, MZV SR odporúča aktualizovať strednodobú prognózu vývoja ekonomiky, ako aj možné scenáre ďalšieho vývoja. 	O 	N	Neakceptuje sa. Program stability vychádza z poslednej dostupnej aktualizácie makroekonomických prognóz (február 2009). Ďalšia aktualizácia by mala štandardne prebehnúť v júni 2009.	
NKÚ SR 	Obal 
Vzhľadom na posun termínu predloženia tohto dokumentu navrhujeme upraviť obdobie v názve takto: „Program stability Slovenska na roky 2009 až 2012“. Tento návrh podporuje aj skutočnosť, že predkladaný materiál vychádza zo schváleného Rozpočtu verejnej správy na roky 2009 - 2011. 	O 	N	Neakceptuje sa, program stability sa zaoberá aj popisom vývoja v roku 2008. Zároveň jeho názov je v súlade so „Smernicou o formáte a obsahu programov stability a konvergenčných programov.“	
NKÚ SR 	Vlastný materiál; II. Ekonomický vývoj a predpoklady, str. 14 
Do tejto časti doporučujeme stručne uviesť aj negatívny vplyv plynovej krízy zo začiatku roka 2009. Druhú vetu navrhujeme upraviť, aby zohľadňovala vplyv prípadného hospodárskeho poklesu, ktorý predpokladá NBS vo svojej aktuálnej strednodobej predikcii. 	O 	ČA	Čiastočne sa akceptuje, keďže zmienka o vplyve plynovej krízy bola do textu zapracovaná. Zároveň sa však neakceptuje druhá časť, keďže program stability obsahuje výlučne prognózy MF SR.	
NKÚ SR 	Vlastný materiál; II.1. Vonkajšie prostredie, str. 14  
V prvom odstavci doporučujeme aktualizovať prognózu vývoja svetovej ekonomiky. MMF podľa aktualizovanej prognózy predpokladá pokles globálnej ekonomiky v roku 2009 o 0,5 až 1 %.  	O 	N	Neakceptuje sa. V čase prípravy programu stability bola známa predikcia MMF z januára 2009.	
NKÚ SR 	Vlastný materiál; II.1. Vonkajšie prostredie  
V tabuľke „Základné indikátory vonkajšieho prostredia“ na strane 14 navrhujeme aktualizovať údaje. Napr. podľa Európskej centrálnej banky reálny HDP eurozóny by mal v roku 2009 zaznamenať pokles v intervale -3,2 - -2,2 %.  	O 	N	Neakceptuje sa. Program stability ako aj prognózy MF SR vychádzajú výlučne z dostupných predpokladov Európskej komisie o vývoji vonkajšieho prostredia. 	
NKÚ SR 	Vlastný materiál; II.3. Strednodobá prognóza vývoja ekonomiky, str. 15 
V tabuľke „ Prognóza vybraných indikátorov vývoja ekonomiky SR“ doporučujeme aktualizovať ukazovateľ HDP s prihliadnutím na aktuálnu strednodobú predikciu NBS, ktorá predpokladá pokles reálneho HDP pre rok 2009 o 2,4 %. 	O 	N	Neakceptuje sa. Program stability obsahuje výlučne prognózy MF SR.	
NKÚ SR 	Vlastný materiál; Scenáre vývoja; Scenár 1. Pesimistický scenár vývoja ekonomiky SR, str. 31 
Navrhujeme upraviť alternatívny scenár vývoja slovenskej ekonomiky po zohľadnení aktuálnej strednodobej predikcie NBS. 	O 	N	Neakceptuje sa. Program stability bol vypracovaný v čase, kedy nebola známa predikcia NBS.	
NKÚ SR 	Vlastný materiál; Prílohy; str. 49 
Doporučujeme premietnuť aktualizované makroekonomické predpoklady do zodpovedajúcich tabuliek rozpočtových príjmov a výdavkov. 	O 	N	Neakceptuje sa. Program stability obsahuje výlučne prognózy MF SR, pričom posledná prognóza MF SR je z februára 2009, ktorá je zapracovaná do tohto materiálu.	
MS SR 	Odoslané bez pripomienok 
Odoslané bez pripomienok 	O 			
MDPT SR 	Odoslané bez pripomienok 
Odoslané bez pripomienok 	O 			
MVRR SR 	Odoslané bez pripomienok 
Odoslané bez pripomienok 	O 			
MŽP SR 	Odoslané bez pripomienok 
Odoslané bez pripomienok 	O 			
MV SR 	Odoslané bez pripomienok 
Odoslané bez pripomienok 	O 			
MK SR 	Odoslané bez pripomienok 
Odoslané bez pripomienok 	O 			
MP SR 	Program stability Slovenska na roky 2008 až 2012, ktorý sa predkladá namiesto doterajších konvergenčných programov, vychádza zo záväzkov krajín EÚ z členstva v Hospodárskej a menovej únii. Hlavné ciele Programu stability sú premietnuté do dokumentu Východiská rozpočtu verejnej správy na roky 2010 až 2012, ktorý bol predmetom pripomienkového konania. Oproti poslednému konvergenčnému programu sú krátkodobé aj dlhodobé fiškálne ciele modifikované vplyvom a dôsledkami ekonomickej krízy. Na jednej strane program prezentuje potenciálny dopad pesimistického scenára ekonomiky SR, a na druhej strane za určitých predpokladov aktuálnej prognózy makroekonomického vývoja do roku 2012 prezentuje snahu o udržanie deficitu verejných financií na hranici 3 % HDP. 
Znižovanie deficitu verejných financií je ústredným cieľom fiškálnej politiky v strednodobom horizonte. Už v prvom konvergenčnom programe bolo zadefinované, že deficit verejnej správy nesmie do roku 2080 prekročiť 3% HDP a verejný dlh 60 % HDP.	O 	N	Neakceptuje sa, program stability je založený na prognóze MF SR z februára 2009, pričom prezentované ciele fiškálnej politiky vychádzajú z tejto prognózy. To znamená, že pri uvedenom ekonomickom scenári je hlavným cieľom fiškálnej politiky nevstúpiť do procedúry nadmerného deficitu a teda udržať deficit verejnej správy na hranici 3 % HDP. V dôsledku neistoty spojenej s ďalším ekonomickým vývojom však dokument prezentuje aj alternatívny cieľ v prípade ďalšieho zhoršenia makroekonomického prostredia, na základe ktorého je cieľom bezpodmienečne upraviť rozpočtové politiky spôsobom, aby deficit verejnej správy už v roku 2011 neprekročil hranicu 3% HDP. 	
MP SR 	Pri dôvodoch, ktoré negatívne ovplyvnili vývoj hospodárstva na Slovensku v roku 2009 odporúčame spomenúť tiež problémy súvisiace s plynovou krízou SR, nakoľko materiál sa uvedenej problematiky nedotkol.	O	A	Akceptuje sa, zmienka o vplyve plynovej krízy bola zapracovaná do textu.	
MP SR 	Jedným zo schválených opatrení v rámci protikrízových opatrení vlády SR je zrýchlené a úspešné čerpanie prostriedkov z fondov EÚ na úrovni rozpočtovaných objemov. Ministerstvo pôdohospodárstva SR je jedným z kľúčových rezortov v rámci čerpania prostriedkov. Na príspevok z Európskeho poľnohospodárskeho fondu pre rozvoj vidieka (resp. z Európskeho fondu pre rybné hospodárstvo) nie je oprávnená daň z pridanej hodnoty. Do skupiny príjemcov neoprávnených na financovanie DPH patrí Ministerstvo financií SR, Ministerstvo pôdohospodárstva SR, Pôdohospodárska platobná agentúra a Agentúra pre rozvoj vidieka. 

Uvedení príjemcovia nemajú zabezpečené v rozpočte zdroje na financovanie DPH, ktorá nie je oprávneným výdavkom pri financovaní, a preto je potrebné financovanie DPH riešiť zo zdrojov štátneho rozpočtu. Pokiaľ by sa nenašla forma a spôsob financovania DPH, Ministerstvo pôdohospodárstva SR nebude môcť čerpať prostriedky z fondov EÚ v plánovanej výške.	O	N	Neakceptuje sa, uvedenou problematikou sa program stability nezaoberá. Podľa nášho názoru by mala byť predmetom diskusie v rámci rozpočtového procesu. 	
MP SR 	V rámci prognózy vývoja ekonomiky v roku 2010 až 2012 je v konečnej spotrebe verejnej správy uvádzaný veľmi výrazný prepad. Zároveň sa v materiáli sa predikujú zvýšené výdavky na niektoré vybrané priority vlády, najmä v oblasti školstva, vedy a výskumu, výstavby a modernizácie dopravnej infraštruktúry. 

Z predloženého dokumentu nie je známe, akým spôsobom bude zabezpečené ich financovanie a tiež financovanie ďalších priorít vlády. Ďalej je veľmi optimistické definovať, že opatrenia v prioritných oblastiach prezentované v Národnom programe reforiem SR na roky 2008-2010 budú financované z verejných zdrojov zabezpečených v rozpočte verejnej správy, pričom ich dopad na celkové výdavky rozpočtu v rokoch 2008-2010 predstavujú cca 2,5 mld. EUR.	O	N	Neakceptuje sa, program stability je dokument, ktorý vychádza zo schválených oficiálnych dokumentov, t.j. z rozpočtu verejnej správy na príslušné trojročné obdobie a z Národného programu reforiem SR na roky 2008-2010. Podrobnejšie informácie možno nájsť v uvedených dokumentoch.	
MP SR 	Z formálneho hľadiska odporúčame pri tabuľkách uviesť legendu, resp. vysvetlívky ( napr. 2008E, 2009B, 2009F a ďalšie)	O	A	Text bol upravený v zmysle pripomienky.	
PPV 	Uznávam, že v podmienkach dynamických a nezanedbateľných zmien makroekonomického prostredia v čase krízy je mimoriadne náročné pripraviť čo možno najrealistickejší program. Návrh hodnotím ako kvalitný dokument, osobitne oceňujem viaceré scenáre ďalšieho vývoja. Napriek tomu však mám obyčajnú pripomienku: odhady rastu HDP, zamestnanosti, miezd a daňových a odvodových príjmov na rok 2009 považujem za vysoko optimistické až nereálne. Aj v nadväznosti na aktuálnejšie - a podľa môjho názoru realistickejšie - prognózy preto odporúčam zvážiť prehodnotenie uvedených ukazovateľov aj v Programe stability Slovenska na roky 2008 až 2012. 	O 	N	Neakceptuje sa. Program stability vychádza z poslednej dostupnej aktualizácie makroekonomických prognóz (február 2009). Ďalšia aktualizácia by mala štandardne prebehnúť v júni 2009.	
OVA 	m. č. MF/14580/2009-26 
Stanovisko odboru vládnej agendy ÚV SR k „Programu stability Slovenska na roky 2008 – 2012“ (č. m. MF/14580/2009-26) – 1. časť 

Z hľadiska technických a jazykových úprav uplatňujeme k materiálu tieto pripomienky: 

I. Obal: 
Podľa Metodického pokynu na prípravu a predkladanie materiálov na rokovanie vlády SR (bod 2.4., ods. (2), 8. zar.) na zdôrazňovanie nemožno používať verzály. 

II. Návrh uznesenia: 
str. 1, 5. r.: „pROGRAM“ nahradiť „Program“ 
str. 2, C.2., 2. r.: „rade SR“ nahradiť „rade SR“ 

III. Predkladacia správa: 
ods. 4, 2. r.: „2010 a to“ nahradiť „2010, a to“ 
ods. 5, 2. r.: za „deficitu“ vložiť čiarku 
6. r.: medzi slovami „vývoja, vláda“ vynechať čiarku. 	O 	A	Text bol upravený v zmysle pripomienky	
MŠ SR	Odoslané bez pripomienok 
Odoslané bez pripomienok 	O 			
NBS	Nakoľko je aktuálny program stability (PS) zostavovaný a predkladaný na schválenie do vlády v neskoršom termíne, bolo by vhodné z dôvodu vyššej transparentnosti sa v rámci predkladacej správy alebo v úvode samotného materiálu zmieniť o dôvodoch tohto  oneskorenia.	O	A	Do kapitoly „Úvod“ bol pridaný odsek, ktorý popisuje dôvody predloženia programu stablity v neskoršom termíne v porovnaní s riadnym termínom. Hlavným dôvodom posunu bola snaha vlády reagovať na zhoršujúci sa ekonomický vývoj a externé predpoklady.	
NBS	Vzhľadom na časté a významné zmeny makroekonomického prostredia je obtiažne dostatočne spoľahlivo ohodnotiť východiskovú základňu pre prognózy daňových a odvodových príjmov, ako aj jej nasledujúci vývoj v strednodobom horizonte. Vzhľadom na aktualizovanú predikciu NBS sa makroekonomická prognóza prezentovaná v programe stability (založená na februárovej makroprognóze MF SR) javí byť optimistická. Preto navrhujeme využiť neskorší termín predkladania programu stability na aktualizáciu makroprognózy a prognózy daňových a odvodových príjmov.	O	N	Neakceptuje sa, termín na odoslanie programu stability sa už dvakrát odkladal. Predkladaný dokument je založený na aktuálnych prognózach z februára 2009. Dôvodom jeho predloženia s relatívne väčším časovým odstupom od zverejnenia prognóz bola potreba zaktualizovať aj fiškálny rámec, čo znamená, že program stability zohľadňuje návrh východísk rozpočtu verejnej správy na roky 2010 až 2012.	
NBS	Na strane 4 sa konštatuje, že ".......deficit v r 2009 odráža v plnej miere výpadok príjmov, ktorý sa očakáva z dôvodu zhoršeného ekonomického vývoja oproti návrhu rozpočtu verejnej správy na roky 2009-2001 schválený 15.10.2008. Znamená to že sa nechali pôsobiť automatické stabilizátory...". Bolo by prínosné definovať a kvantifikovať vplyv konkrétnych automatických stabilizátorov na verejné financie a HDP, najmä v období kulminácie ekonomickej krízy, t.j. v rokoch 2009, prípadne 2010.	O	N	Neakceptuje sa, stabilizačný účinok verejných financií je kvantifikovaný prostredníctvom fiškálneho impulzu, ktorý vyjadruje súhrnný vplyv na ekonomiku.	
NBS	PS na strane 4 konštatuje, že na opatrenia zamerané na zmiernenie dopadov globálnej finančnej krízy bolo vyčlenených 332 mil. eur, ktoré sa nepremietnu do zvýšeného deficitu, čo je zdôvodnené tým, že tieto prostriedky sa vykompenzujú znížením výdavkov jednotlivých kapitol. Určenie konkrétnych výdavkových kapitol a rozsah úspor však v materiáli absentuje. Navrhujeme doplniť informáciu konkrétne ktorých kapitol a výdavkov sa tieto zníženia dotknú a zároveň ich kvantifikovať. Podľa nášho názoru by tieto informácie zaplnili existujúce vákuum a prispeli k  zvýšeniu transparentnosti a kredibility fiskálnej politiky.	O	N	Neakceptuje sa, bližší popis týchto výdavkov vrátane požadovaných informácií je uvedený na strane 41. Podľa názoru MF SR je takýto popis dostatočný vzhľadom na skutočnosť, že samotná špecifikácia položiek je predmetom rokovania MF SR a rozpočtových kapitol, pričom v súčasnosti neboli tieto rokovania ukončené. 	
NBS	Pripomienka sa týka prezentácie údajov v tabuľke na str. 9 s názvom „Prehľad najdôležitejších opatrení prijatých vládou SR vrátane vyčíslenia dopadu na rozpočtové náklady v rokoch 2009 a 2010“. Odporúčame v tabuľke vyčísliť osobitne celkový dopad v metodike ESA 95 a osobitne celkový dopad na hotovostnej báze podľa jednotlivých rokov 2009 a 2010 a zároveň odstrániť stĺpec „spolu“, ktorý kombinuje dopad opatrení na hotovostnej báze s ich dopadom v metodike ESA 95, keďže uvedený prístup nemá ekonomické opodstatnenie.	O	N	Neakceptuje sa, vyčíslenie rozpočtového dopadu spolu na roky 2009 a 2010 vychádza z rovnakého prístupu, ktorý uplatnila Európska komisia pri prezentácii fiškálneho impulzu v rámci jarného kola prognóz. Z tabuľky zároveň možno vyčítať celkový vplyv opatrení v metodike ESA95 resp. na hotovostnej báze. Cieľom posledného stĺpca „spolu“ je poukázať na celkový rozsah jednotlivých opatrení. 	
NBS	Opatrenie číslo 20 – poskytnutie návratnej finančnej výpomoci spoločnostiam Cargo, a.s. a Železniciam SR je kvantifikované bez dopadu na hospodárenie VS v metodike ESA 95. Upozorňujeme na skutočnosť, že v zmysle metodiky ESA 95 a Manuálu ESA 95 na vládny deficit a dlh sa úver alebo návratná finančná výpomoc poskytnutá verejnej korporácii zaznamená ako finančná transakcia bez negatívneho dopadu na hospodárenie VS len v tom prípade, ak je pravdepodobné, že uvedená spoločnosť bude schopná riadne splácať svoje záväzky vyplývajúce z návratnej finančnej výpomoci. Vzhľadom na skutočnosť, že obe spoločnosti boli dlhodobo prevažne stratové, považujeme nulový dopad tohto opatrenia na hospodárenie VS v metodike ESA 95 za otázny a odporúčame ho v materiáli zdôvodniť.	O	N	Neakceptuje sa, uvedené opatrenie považuje MF SR za finančnú operáciu bez negatívneho vplyvu na saldo VS podľa ESA95. Dôvodom je predpoklad návratnosti finančnej výpomoci založený na skutočnosti, že spoločnosť Cargo, a.s. dosiahla v roku 2008 zisk aj napriek negatívnemu vplyvu finančnej a hospodárskej krízy na jej hospodárenie, ktorý sa prejavil najmä v poslednom štvrťorku minulého roka.	
NBS	Na strane 21 sa spomínajú prijaté opatrenia, ktoré by mali od roku 2009 zvýšiť daňové a odvodové príjmy štátneho rozpočtu. Bolo by, podľa nášho názoru, nápomocné čitateľovi konkretizovať uvedené opatrenia.	O	A	Text so zmienkou o vyšších daňových a odvodových príjmoch bol vypustený.	
NBS	Na strane 25 a následne všade, kde sa uvádza konsolidačné úsilie vlády v rokoch 2007-2012 považujeme uvedené jednorazové faktory skôr za diskrétne opatrenia fiskálnej politiky. Odporúčame preveriť, či tieto opatrenia napĺňajú definíciu jednorazových opatrení podľa Európskej komisie.	O	N	Neakceptuje sa. Európska komisia definuje podmienky, ktoré je potrebné splniť, aby dané opatrenia mohlo byť označené ako jednorazové a dočasné, nevymenúva však konkrétne čo môže, resp. nemôže byť jednorazovým a dočasným opatrením. Jednorazové a diskrétne opatrenia sa navzájom nevylučujú, pričom tieto vždy identifikuje daná členská krajina a Európska komisia ich následne akceptuje resp. neakceptuje. V minulosti pri hodnotení konvergenčných programov nikdy nezazneli výhrady EK voči prezentovaným jednorazovým opatreniam.	
NBS	Program stability prezentuje ako základné fiskálne ciele nasledujúce: "pri v programe prezentovanom scénari nevstúpiť do procedúry nadmerného deficitu a teda udržať deficit VS na hranici 3% HDP" a zároveň "v prípade zhoršenia makroekonomického prostredia nastaviť rozpočtové politiky tak, aby deficit VS v roku 2011 neprekročil hranicu 3% HDP". V PS tak absentuje informácia týkajúca sa splnenia strednodobého cieľa v oblasti fiskálnej politiky, ku ktorého splneniu sa Slovensko zaviazalo a zaväzujú ho k jeho splneniu aj ustanovenia revidovaného Paktu stability a rastu (v prvotnej verzii PS bolo splnenie hlavného fiskálneho cieľa v podobe zníženia cyklicky upraveného deficitu VS očisteného o jednorazové efekty vo výške 0,8% HDP posunuté do roku 2011). Navrhujeme preto doplniť informáciu, v akom horizonte sa predpokladá splnenie strednodobého fiskálneho cieľa.	O	N	Neakceptuje sa, program stability popisuje stratégiu fiškálnej politiky na nasledujúce tri roky, pričom vzhľadom na veľkú neistotu a pri snahe o kredibilitu má zmysel hovoriť len o základnom cieli v podobe neprekročenia hranice deficitu vo výške 3% HDP. V ďalšom období, ktorý je však za horizontom presahujúcim program stability, je cieľom pokračovať v konsolidácii a dosiahnuť vyrovnané hospodárenie, tempo konsolidácie však závisí od oživenia a ekonomického rastu.	
NBS	Navrhujeme zvážiť aktualizáciu Boxu 5 - PPP projekty v oblasti výstavby diaľnic a rýchlostných ciest a odsek 2 na str. 39 , nakoľko v nich nie sú uvedené aktuálne informácie o 1. balíku PPP projektov (diaľnica D1). V uplynulom období bola uzatvorená koncesná zmluva s víťazným konzorciom na realizáciu výstavby úsekov 1. balíka PPP projektov a bola taktiež kvantifikovaná výška platieb za dostupnosť týchto úsekov (prvé platby štátu v roku 2010).	O	A	Box bol zmenený na základe aktuálnych informácií.	
NBS	Na s. 46 sa  v 3.odstavci uvádza, ako z obsahu vety vyplýva, že vláda schválila v roku 2009 opätovné otvorenie II. pilieru. V skutočnosti bolo toto opatrenie schválené v roku 2008.	O	A	Text bol upravený v zmysle pripomienky.	
NBS	V tabuľke na str. 47 je uvedený Hrubý verejný dlh za r. 2010 vo výške 31,5%HDP a v tabuľke na str. 28 - Ukazovatele dlhu VS za r. 2010 je 32,7%HDP. Navrhujeme zosúladenie týchto údajov.	O	N	Neakceptuje sa, v uvedenej tabuľke na str. 47 je východiskom pre prognózu rok 2004, pričom na základe vývoja prognózovaného vývoja príjmov, výdavkov citlivých na starnutie populácie a úrokových výdavkov sa robí aj predikcia dlhu. Rozdiel oproti údaju v tabuľke na str. 28 vyplýva z toho, že v tomto prípade prognóza dlhu verejnej správy berie do úvahy všetky príjmy a výdavky verejnej správy.	
NBS	Z dôvodu neistoty ohľadom vývoja makroekonomického prostredia a s tým súvisiaceho vývoja príjmov rozpočtu verejnej správy sa javí byť vhodné materiál doplniť o informáciu, týkajúcu sa možných rizík uvedeného vývoja a ako sa bude postupovať v prípade ich potenciálneho naplnenia (napríklad by mohlo ísť o priebežné viazanie výdavkov, resp. výdavkových limitov na vývoj aktuálnych príjmov, alebo by mohlo byť doplnené konkrétne vymedzenie zdrojov krytia prípadných ďalších výpadkov rozpočtových príjmov). 	O	N	Neakceptuje sa, program stability prezentuje ciele fiškálnej politiky, ktoré uvažujú aj s alternatívou ďalšieho zhoršenia makroekonomického prostredia. Konkrétne kroky v prípade takéhoto vývoja však budú predmetom iných oficiálnych dokumentov.	
NBS	Aj napriek veľkej neistote ohľadne hĺbky a doby trvania globálnej ekonomickej krízy oceňujeme, že vláda plánuje v strednodobom horizonte konsolidovať verejné financie. Považujeme však za vhodné doplniť PS o stratégiu, akou tieto ambiciózne ciele dosiahnuť.	O	N	Neakceptuje sa, program stability vychádza z návrhu východísk rozpočtu verejnej správy na roky 2010 až 2012, pričom stratégia fiškálnej politiky je predmetom rozpočtu a rozpočtového procesu	

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná